ปธน.บารัค โอบาม่า กำลังจะเดินทางเยือนหลายประเทศในเอเชีย เพื่อเข้าร่วมการประชุม APEC
วันพฤหัสบดีที่ 12 เดือนนี้ ประธานาธิบดีบารัค โอบาม่าของสหรัฐ จะเดินทางเยือนหลายประเทศในเอเชีย รวมทั้งสิงคโปร์ เพื่อเข้าร่วมการประชุมสุด
นับเป็นการเดินทางเยือนเอเชียเป็นครั้งแรกของประธานาธิบดีโอบาม่าและ JeffreyBader ที่ปรึกษาประจำทีเนียบไว้ท์ เฮ้าส์ ทางด้านเอเชียตะวันออกบอกว่า ชาวเอเชียจะได้พบเห็นประธานาธิบดี ที่ต้องการจะสร้างความสัมพันธ์อย่างเข้มแข็งจริงจังกับภูมิภาคนี้ ที่ปรึกษาทำเนียบไว้ท์เฮ้าส์กล่าวแสดงความเชื่อมั่นว่า ประชาชนในเอเชียจะเห็นได้จากการเดินทางเยือนของประธานาธิบดีโอบาม่าครั้งนี้อย่างชัดเจนว่า สหรัฐมีพันธกรณีอย่างจริงจังต่อเอเชียและแม้ความเจริญก้าวหน้าของเอเชีย ในช่วงสองสามปีที่ผ่านมาอาจจะไม่ได้เป็นข่าวพาดหัว แต่ในระยะยาวแล้ว จะเห็นว่าเป็นเรื่องที่มีความสำคัญมากทีเดียว นักวิชาการของสถาบัน Brookingsในกรุงวอชิงตัน Ken Lieberthal ซึ่งเคยเป็นที่ปรึกษาของประธานาธิบดีBill Clinton ให้ความเห็นว่าแม้ประธานาธิบดีโอบาม่าจะแวะเยือนจีน ญี่ปุ่น และเกาหลีใต้ด้วยเพราะมีเรื่องสำคัญหลายเรื่องที่จะต้องเจรจาหารือกับบรรดาผู้นำของประเทศเหล่านั้นจุดเยี่ยมเยือนที่สำคัญที่สุด คือที่ประชุมทางเศรษฐกิจของภาคพื้นเอเชีย-แปซิฟิค หรือAPEC ที่สิงคโปร์ นักวิเคราะห์ Ken Lieberthal กล่าวว่า การประชุมของ APEC โดดเด่นเพราะเป็นการประชุมที่บรรดาผู้นำได้พบหารือกันต่อหน้าต่อตา แบบตัวต่อตัวหรือเข้ากลุ่มย่อยต่างๆได้หลายกลุ่ม และว่า ประธานาธิบดีโอบาม่า จะสามารถสร้างความสัมพันธ์จากการพบหารือกันในลักษณะนี้ได้เป็นอย่างดีและยังจะได้รับฟังแง่คิดมุมมองจากผู้นำในภูมิภาค ที่จะเป็นประโยชน์ได้เป็นอย่างมากด้วย นอกจากร่วมการประชุม APECแล้วประธานาธิบดีสหรัฐยังจะพบหารืออย่างเป็นทางการกับภาคีอาเซียนทั้งสิบประเทศด้วย เลขาธิการอาเซียน ดร.สุรินทร์ พิศสุวรรณบอกกับผู้สื่อข่าว Voice of America ว่าการปรับปรุงการติดต่อระหว่างสหรัฐกับพม่า ยังช่วยเพิ่มพลังงานใหม่ให้กับเอเชียตะวันออกเฉียงใต้ทั้งหมดด้วย ดร.สุรินทร์ พิศสุวรรณกล่าวว่าในช่วง8-9 ปีที่ผ่านมา ไม่ค่อยจะได้เห็นสหรัฐเต็มใจที่จะเข้าไปเกี่ยวข้องด้วยซึ่งอาจจะเป็นเพราะว่าสหรัฐต้องให้ความสนใจกับที่อื่นๆ และอาจจะเป็นเพราะว่าปัญหาในเอเชียตะวันออกเฉียงใต้ และในเอเชียตะวันออกไม่หนักหนาถึงขั้นที่อเมริกาจะต้องเข้าไปมีบทบาท หรือให้ความสนใจ เพราะฉะนั้นครั้งนี้ก็เป็นแนวทางใหม่ เป็นการเริ่มต้นใหม่ ท้ายที่สุด Douglas Spelman ผู้เชี่ยวชาญเรื่องจีนของสถาบัน Woodrow Wilson Center ในกรุงวอชิงตัน ให้คำแนะนำประธานาธิบดีโอบาม่าสำหรับการเยือนเอเชียเป็นครั้งแรกนี้ไว้ว่า ประธานาธิบดีโอบาม่าต้องแสดงความจริงใจที่จะให้ความร่วมมือ ซึ่งก็คิดว่าประธานาธิบดีโอบาม่าเองก็ต้องการเช่นนั้นในขณะเดียวกัน ก็ยอมรับความแตกต่างระหว่างกันอย่างตรงไปตรงมาด้วย